
Skoleregler for Haugesund Toppidrettsgymnas (HTG)
Skolereglene er gitt med hjemmel i privatskolelova § 5A-7.
Skolereglene er vedtatt av skolestyret 15.september 2026 med hjemmel i privatskolelova § 5-2.
Russe- og turreglement er nedfelt i egne regler. 
Avtale om leie/kjøp av MAC/PC er regulert i egen avtale.
Retningslinjer for eksamen for elever HTG, er nedfelt i egen regler.
1 Formål
Formålet med skolereglene er å fremme gode arbeidsvaner, god orden og oppførsel og med det legge til rette for et godt skole- og læringsmiljø. Skolereglene skal bidra til godt samarbeid, trivsel, respekt og medansvar.
2 Virkeområde
Skolereglene gjelder for elever på Haugesund Toppidrettsgymnas. Skolereglene gjelder i skoletiden og ellers når elevene oppholder seg på skolens område. Skolereglene gjelder også på ekskursjoner, studie- og treningsturer og øvrige aktiviteter i skolens regi.
3 Elevenes rettigheter
1. Elevene har krav på opplæring, hjelp og rettledning, jfr. privatskolelova 
§ 3-2, 3-4, 3-6 og 3-11.
2. Elevene har rett til medvirkning ved planlegging, gjennomføring og vurdering av opplæringen, i samarbeid med øvrige elever og lærere.
3. Elevene har rett til tilpasset opplæring, og individuell tilrettelagt opplæring som elever i offentlig skole.
4. Ved faglige, personlige eller sosiale vansker som har betydning for opplæringen, har elevene rett til rådgivning og hjelp av sosialrådgiver, herunder tilgang til pedagogisk-psykologisk rådgivningstjeneste, jfr. privatskoleloven §3-4 og 3-6.
5. Elever som på grunn av sykdom eller omsorgsansvar får mye fravær, har rett til hjelp og støttetiltak fra skolen for å unngå tap av opplæring og vurderingsgrunnlag.
6. Elevene har rett til rådgivning om utdanning og yrkesvalg, jfr. privatskoleloven § 3-11.
7. Elevene har rett til rådgiving om sosiale og personlige forhold, jfr. privatskoleloven § 3-11a
8. Elevene har rett til å danne elevråd, jfr. privatskoleloven § 5A-5. Skolen legger til rette for gode arbeidsforhold for elevenes tillitsvalgte.
4 Elevenes plikter
· Elevene plikter å rette seg etter de lover, regler og instrukser som til enhver tid gjelder for skolen.
· Elevene plikter å medvirke til et godt læringsmiljø og gode samarbeidsformer, vise høflighet og medansvar.
· Elevene plikter å møte presis og delta aktivt i opplæringen. Elevene skal levere/gjøre avtalt arbeid til rett tid.
· Elevene har plikt til å følge verneregler, bruke verneutstyr og/eller særskilte arbeidsklær som kreves for faget eller som skolen påbyr.
· Elevene plikter å ha det undervisningsmateriell og utstyr som kreves.
· Skolens eiendom og utstyr skal behandles med forsiktighet. Tap, tyveri, hærverk og skader, kan i tillegg til reaksjoner etter punkt 7 og 8 i dette reglementet, også medføre erstatningsansvar etter alminnelige erstatningsrettslige regler. Både eleven og/eller foresatte kan bli holdt erstatningsansvarlig for forhold nevnt i dette punkt.
· Verbal, skriftlig og digital plaging, mobbing, vold eller andre brudd på allment akseptert oppførsel aksepteres ikke, og vil kunne medføre refsingstiltak, i ytterste konsekvens utvisning.
· Bruk, besittelse eller oppbevaring av rusmidler og tobakk og snus på skolens områder, ekskursjoner, studie- og treningsturer er forbudt. Det er ikke tillatt å være påvirket av rusmidler på skolen, i skoletiden eller ved andre aktiviteter i skolens regi. Skolen kan beslaglegge rusmidler. Bruk, besittelse eller oppbevaring av illegale rusmidler vil bli politianmeldt.
· Eleven skal ikke selge, kjøpe, bruke, være påvirket av av eller i besittelse av dopingmidler.
· Bruk av energidrikk er ikke tillatt i skoletiden på skolens område eller på ekskursjoner, studie- og treningsturer i skolens regi.
· Det er ikke tillatt å ha med våpen eller andre farlige gjenstander på skolens område, ekskursjoner, studie- og treningsturer. Slike gjenstander kan beslaglegges av skolen, og overleveres politiet.
· Det er ikke tillatt å bruke skolens datamaskiner, nettverk eller annet utstyr til å laste ned, lese eller spre pornografisk, rasistisk eller annet materiale som kan oppfattes som krenkende, eller som er i strid med norsk lov. 
· Pengespill i skoletiden er ikke tilltatt. 
· Skolens IT-plattform skal kun brukes til skolerelatert aktivitet.
· Mobiltelefon og annet elektronisk utstyr som smartklokker skal ikke forstyrre undervisningen. De skal oppbevares på en måte som ikke tiltrekker seg oppmerksomhet, og det er faglærer som styrer eventuell bruk av MAC/PC og mobil i timene. Ved overtredelse av disse bestemmelsene, kan skolen inndra utstyr som datamaskin, mobiltelefon og lignende. Ved inndragning, kan eleven hente utstyret etter skoletid.
· Elevene er selv ansvarlig for egne læremidler, klær, penger, datamaskin, mobiltelefon og andre verdisaker de tar med seg til skolen. Dette gjelder selv om disse sakene er innelåst i et skap. Hvis slike ting blir borte på skolens område må eleven selv bære tapet ved dette. 
Om bruk av treningssenter med tilhørende garderobe og materialrom
· Elevene skal ha på treningstøy som vist på oppslag, når de oppholder seg i treningsområdene.
· Mat skal ikke spises i treningssenter/garderobe.
· Elevene skal rydde utstyr på plass etter bruk, og utstyr skal kun brukes til fastsatt aktivitet. Løse manualer settes tilbake på fast oppbevaringsplass.
· Elevene skal ikke bruke egne øreplugger når de har styrketrening i undervisningstimene. På utholdenhetsrommet er det lov.
· Treningsbager skal utenom treningstid settes i reolene i underetasjen.
· Eleven skal være kjent med oppsett i treningssenter, og bruk av utstyr. Eleven får når hen begynner på skolen opplæring i bruk av apparater og vektutstyr, inkludert teknikktrening ift eget treningsprogram. 
· Eleven skal bruke eget treningsprogram, og dette kan oppbevares i arkivet på styrketreningsrommet.
· Eleven får opplæring i bruk av nøkkelkort til bruk på treningssenter utenfor skoletid. Kortet gir tilgang til treningssenteret kun for eier av kortet, og det er ikke tillatt å ta med andre til treningssenteret. Med kortet følger en forsikring som gjelder på treningssenteret frem til kl 21. Elever som har brukt treningssenteret utenom skoletid skal alltid sjekke at alle dører er låst før skolen/treningssenteret forlates. 

Lærere/instruktører og trenere påser at reglene for treningsdelen blir etterlevd. Dersom en elev ikke kan innordne seg regelne vil det få konsekvenser for tilgang til treningssenter/aktiviteter.

Om spising utenom “storefri”
· Mat skal fortrinnsvis spises i kantinen. Alternativt i klasserom i friminutt. Unntaket er i klasserom i 3.time fra kl 9.40 til kl 9.50, etter trening. 
· Det er ikke lov å spise på auditorium, rom 208 og på lesesalen, rom 206.
· Spising av medbrakt skolemat (brødmat) utenom dette, må avtales med lærer for aktuell time.
· Ved heldagsprøver og eksamen kan mat spises i klasserom, med uttak av varm mat. Elever som skal kjøpe mat i kantinen må gjøre dette før prøven/eksamen starter.

Alle elever har ansvar for å rydde etter seg både i kantine, og i klasserom.
Om utlånsbøker og MAC-ordning
· Elevene får låne bøker, enten via lisens på digital utgave eller bok i papirutgave. Noen fag har digital utgave med lisens. 
· Elever som starter i Vg1 får tilbud om å kjøpe PC/MAC, se egen avtale.
· Blir bøker eller andre av skolens eiendeler ødelagt/skadet, må dette erstattes. 
· Bøker skal leveres inn etter skoleåret og hvis ikke de blir levert inn, må de erstattes.
5 Juks eller forsøk på juks, og plagiat
Juks er å bryte regler for hjelpemiddelbruk fastlagt for det enkelt fag, og informert om av faglærer i forkant av vurderingssituasjonen. 
Bruk av andres datafiler, kommunikasjon under prøver og vurderingssituasjoner, anses som juks eller forsøk på juks. Det samme gjelder innlevering av arbeid som ikke er et produkt av elevens egen arbeidsinnsats. 
Å levere KI-generert innhold som eget arbeide, helt eller delvis i vurderingssitasjoner, er er ikke tillatt og fører til konsekvens. Dette regnes som juks. Faglærer skal kun vurdere elevens egenproduserte arbeide.
Plagiat er å bruke andres tekster helt eller delvis uten å oppgi kilde og kildehenvisninger. 
Konsekvenser av juks og/eller plagiat kan være IV (ikke vurdering) på besvarelsen, og/eller varsel om fare for nedsatt oppførselskarakter.
Hvis en elev leverer en besvarelse som helt eller delvis er produsert av kunstig intelligens, og presenterer det som sitt eget arbeid, kan eleven på kort varsel bli bedt om å gjennomføre en ny vurderingssituasjon uten hjelpemiddel.

	Type
	Definisjon
	Reaksjon

	
Juks

Ulovlige hjelpemidler
	
Bruk av ulovlige hjelpemidler 
(ut fra oppgitte regler på aktuell vurderingssituasjon). 
Dette inkluderer ulovlig kommunikasjon med andre.

	
1. Anmerkning i oppførsel
2. IV på vurderingen 
3. Varsel om fare for nedsatt oppførselskarakter sendes av kontaktlærer
4. Ved bruk av oversettelsesprogram/KI eller tilsvarende, kan eleven på kort varsel bli bedt om å gjennomføre en ny vurderingssituasjon uten hjelpemiddel


	
Noen andre har løst oppgaven for eleven
	
Hele eller i praksis hele besvarelsen er laget av en annen.
	
1. Anmerkning i oppførsel
2. IV (ikke vurdering) settes normalt som vurdering på arbeidet
3. Varsel om fare for nedsatt oppførselskarakter sendes av kontaktlærer


	Plagiat
	Store deler av skriftlig eller praktisk arbeid (ca 50%) er utgitt som eget arbeid når det i virkeligheten er kopiert direkte fra annen kilde.
Kildehenvisning/referanser er ikke oppgitt. 
	Avhengig av om noe tydelig kan gjenkjennes som elevens egenproduserte materiale, kan det enten settes tallkarakter eller karakteren IV (ikke vurdering) på arbeidet/oppgaven.
Manglende kilder/referanser vil normalt innebære lavere måloppnåelse.
Eleven kan få mulighet til å korrigere oppgaven sin, og levere et andreutkast. 



Regler for eksamen er nedfelt i “Retningslinjer for eksamen for elever, HTG” 
som ligger på skolens hjemmeside, og på ItsLearning. 
Se også Utdanningsdirektoratets sider om eksamen.
6 Fravær
For mer om regelverket om fravær, se Utdanningsdirektoratets “Rundskriv om fraværsgrensen”
· Ny regel fra 1.aug 25: Eleven kan levere egenmelding for fravær som skyldes helseforhold i opptil ti prosent av timene i et fag. Dette gjør at eleven kan forklare fraværet uten å oppsøke helsepersonell før 10% grensen er nådd.
· Elever som har nådd, men ikke overskredet fraværsgrensen, må dokumentere ytterligere fravær for ikke å miste halvårsvurdering med karakter ved skoleårets slutt i gjennomgående fag eller standpunktkarakter i faget.
· Eleven skal melde inn Egenmelding via InSchool.
· Elevene har fremmøteplikt til undervisningen. Dersom en elev blir syk eller av annen grunn må forlate undervisningen, skal skolen ha beskjed snarest mulig, og innen samme dag. 
· Dersom eleven kommer mer enn 20 minutter for sent til timen, regnes det som timefravær. Inntil 20 minutter føres som forsentkomming.
· Fraværsgrensen går ved 10% av årstimetallet i faget. Elever som har overskredet grensen på 10% udokumentert fravær i faget, kan ikke få halvårsvurdering med karakter i faget, eller standpunktkarakter Jfr forskrift til privatskoleloven § 6-8.
· Rektor/daglig leder kan selv avgjøre om en elev som har opptil 15% fravær i et fag, likevel kan få karakter dersom årsaken til fraværet gjør det klart urimelig av fraværsgrensen skal gjelde. Avgjørelsen er et enkeltvedtak. 
Faglærer må uansett ha tilstrekkelig grunnlag for å gi halvårsvurdering med karakter eller standpunktkarakter, jfr. §§ 6-2 og 6-8.
· Fravær som ikke utløser fravær er nærmere beskrevet i § 3-2, og Utdanningsdirektoratets “Rundskriv om fraværsgrensen”
· Når det foreligger fare for manglende vurderingsgrunnlag for å kunne sette karakter, enten på grunn av fravær og/eller mangelende detagelse på vurderingssituasjoner skal elev og foresatte til elever som ikke er myndig, gis skriftlig varsel. Jfr forskrift til Privatskolelova § 6-7.
· Eleven har ansvar for å følge med på fravær ført i Visma InSchool. Dersom noe fravær er ført med feil kode tas dette opp med kontaktlærer/faglærer. Dette er et jevnlig tema i klassens time. 
· Høyt udokumentert fravær som kan medføre at eleven ikke får karakter i faget, kan føre til at eleven ikke kan være med på treningsleir/turer. Da må arbeid på skolen prioriteres. 
· Dersom eleven skal ha NUS (ny-utsatt-særskilt) eksamen samtidlig som treningsleir/-tur, skal eksamen prioriteres.
· Ved planlagt fravær skal det søkes om permisjon på eget skjema “Søknad om fri fra opplæringen”. Søknaden skal være begrunnet, og leveres i god tid før det planlagte fraværet. Permisjon gis ikke dersom det kan føre til manglende vurderingsgrunnlag i fag, eller kan være til hinder for at eleven får fullført sitt skoleløp. Det gis ikke permisjon til feriereiser.
7 Reaksjoner på brudd på reglementet
Brudd på skolereglene kan medføre følgende reaksjoner, jfr. privatskolelova § §5A-7 og 3-10:
· muntlig eller skriftlig tiltale og/eller anmerkning fra en av de tilsatte ved skolen
· bortvisning fra klassen eller gruppen for resten av timen/økten etter faglærers avgjørelse
· bortvisning fra skolen for resten av skoledagen etter rektor/daglig leders avgjørelse
Ved brudd på skolereglene kan særskilt tiltak iverksettes:
· bortvisning av eleven fra én og inntil fem skoledager etter rektor/daglig leders avgjørelse, jfr. privatskoleloen § 6A-5
· bortvisning for resten av skoleåret, jfr. privatskolelova § 3-10 andre ledd, etter vedtak av fylkeskommunen. I forbindelse med et vedtak om bortvisning for resten av skoleåret kan fylkeskommunen vedta at eleven mister retten til videregående opplæring
· konsekvenser for inntak til neste skoleår
· nedsatt halvårs- og/eller standpunktkarakter i orden og/eller atferd
· begrenset adgang til spesielle aktiviteter ved brudd på instrukser for slike aktiviteter. Eksempel på slike aktiviteter kan være ekskursjoner, studieturer eller sosiale arrangementer i skolens regi, bedriftsbesøk eller kurs/opplegg som kommer i tillegg til de alminnelige læreplanene m.m.
· istandsetting/rengjøring ved skade på eller tilgrising av skolens lokaler eller eiendeler
· erstatningsansvar etter skadeerstatningsloven og alminnelige erstatningsrettslige regler ved skade på eller tilgrising av skolens lokaler eller eiendeler
· politianmeldelse
Følgende kan utløse anmerkning som er den mildeste from for sanksjon:
· glemt skolebøker og/eller lekser (orden)
· forsentkomming mellom 1-20 minutter (orden). Over 20 minutt utløser en fraværstime
· Dersom det ikke meldes inn fravær samme dag man er fohindret fra å møte (orden)
· manglende innlevering av læringsoppdrag (orden)
· ulovlig bruk av MAC/PC og/eller mobiltelefon i skoletimene (oppførsel)
· uhøflig oppførsel overfor lærer og/eller medelev (oppførsel)
· mobbing, rasistiske og/eller kjønnsdiskriminerende kommentarer/meldinger (oppførsel)
· oppbevaring og/eller bruk av energidrikk, snus, tobakk, e-sigarett, rusmidler og doping (oppførsel)
· juks og plagiat, se punkt 5
Eleven, og foresatte til umyndige elever, vil få varsel om fare for nedsatt karakter i orden og/eller oppførsel ved 6 og 14 anmerkninger i kategorien. Og dersom eleven får 8 eller 16 anmerkninger i kategorien kan det medføre til nedsettelse av en eller to karakterer.
En elev kan bli satt direkte ned i halvårskarakter som sanksjon ved særlig klanderverdige eller alvorlige enkelthendelser. En slik avgjørelse er ikke et enkeltvedtak.
8 Saksbehandling ved brudd på skolereglene
Før særskilt tiltak tas i bruk, skal skolen vurdere om det er mulig å bruke hjelpetiltak eller mildere reaksjoner. 
Forvaltningslovens regler for enkeltvedtak følges når særskilt tiltak iverksettes. 
Ved forhold som kan føre til bortvisning utover resten av skoledagen, skal elever/foresatte til umyndige elever varsles om dette på forhånd. 
Vedtaket skal være begrunnet, i tillegg skal det opplyses om klageadgang, klagefrist, den nærmere fremgangsmåte ved klage etter Forvaltningsloven kap. VI, og om retten etter Forvaltningsloven § 18, jfr. Forvaltningsloven § 19 til å se sakens dokumenter. Dersom vedtaket kan tenkes gjennomført til skade for eleven før klagesaken er avgjort, skal det også gjøres oppmerksom på adgangen til å be om at gjennomføringen utsettes, jfr. Forvaltningsloven § 42.

